ועדת הבריאות, כנסת 24, פרוטוקול מספר 86, 2022-02-16 09:15

עידית סילמן: בוקר טוב לכולם, התאריך ה-16.02.2022 למניינם, ו' באדר א' תשפ"ב.

עידית סילמן: יפה אחלה, אדר א', שנה מעוברת.

עידית סילמן: טוב, הצעת החוק של חברת הכנסת מירב בן ארי, השתלת איברים תיקון - הפנייה להסכמה לתרומת אברים בטפסים מקוונים), התשפ"א-2021.

עידית סילמן: טוב, בואו נראה מה התקדמנו מאז, כי בעצם מה שהיה לנו זה, אחד, ציינו את עצם העובדה שבאמת החקיקה אמורה לחקיקה ממשלתית, יש לזה הסכמה גם ממשלתית.

עידית סילמן: ואמרנו גם שהמשרדים יצטרכו לעדכן אותנו, מה היה מאז.

עידית סילמן: אז מירב, את רוצה לפתוח?

מירב בן ארי: כן.

מירב בן ארי: קודם כל תודה רבה לך גברתי יושבת הראש, תודה שהסכמת לכנס את הדיון הזה, אני יודעת הממשלה במקביל עושה תהליך ולמרות זאת היה חשוב להראות שהכנסת היא ישות מופרדת ומנהלת את האירוע, מה שנקרא, במקביל.

מירב בן ארי: עכשיו תראו, אני חושבת שאם יש ואם קורה ובאמת יש את ההחלטה הזאת, ואני יודעת שהשר חילי טרופר, אני בקשר איתו, הוא באמת מקדם.

מירב בן ארי: אנחנו רוצים לדעת ככנסת שבאמת יש לזה משמעות, כי אני יכולה להגיד לכם שמהדיון הקודם נגיד, צריך לציין לשבח את הצבא שבאמת באתר של המילואים לא חיכה בכלל לוועדה, כי זה ממש קל, ובאמת כבר שם הפנייה לאדי באתר של המילואים.

מירב בן ארי: גם השלטון המקומי הראו לי באמת היערכות שלהם.

מירב בן ארי: אבל זה כמובן טיפה בים ולכן אנחנו רוצים לדעת ככנסת האם הממשלה עובדת ובפועל מבצעת את ההחלטה שלה, כי אם לא, הכנסת היא הריבון, היא יכולה להחליט לרוץ במקביל כאשר היא מחייבת משרדי ממשלה.

עידית סילמן: נכון.

מירב בן ארי: והדיון האחרון היה כאן מתי?

מירב בן ארי: יעל?

עידית סילמן: נובמבר כן.

מירב בן ארי: בנובמבר, זה לא שבאתי אחרי שבועיים.

מירב בן ארי: אוקיי, אנחנו תיכף כבר חודשיים וחצי אחרי.

מירב בן ארי: מה קרה מאז?

מירב בן ארי: מה היה?

מירב בן ארי: ושוב אני אתנצל שאני לא אוכל להישאר, כי יש לנו איזה משבר קטן.

מירב בן ארי: אבל רק לראות שבאמת משהו קורה.

עידית סילמן: אוקיי, אז את היית רוצה, חברת הכנסת שאנחנו נקדם את זה.

מירב בן ארי: אני רוצה שנתקדם, אפילו לא הצבענו לקריאה ראשונה.

מירב בן ארי: אין לי גם בעיה לחכות, אבל בואו נראה כאילו מה הבאתם, אלא אם כן תפתיעו אותנו.

עידית סילמן: אוקיי.

עידית סילמן: נמצאים איתנו מהמשרדים כאן, נתחיל ממשרד הבריאות.

מירב בן ארי: אולי אבל נשמע קודם כל את הצד של חילי?

גלעד שץ: כן, גם סיכמנו בינינו.

עידית סילמן: נכון.

עידית סילמן: גלעד שץ, כן בוא.

גלעד שץ: אז אני היועץ של השר חילי טרופר ובאמת אני אציג אולי את עבודה המטה שעשינו מאז הדיון הקודם ואז מאיר מהייעוץ המשפטי של משרד הבריאות יציג מה נעשה מאז שההחלטה עברה.

גלעד שץ: אז אני אקדים ואומר שבבסיס העבודה שעשינו לאחר דיונים ראשוניים עם משרדי הממשלה הייתה הבנה שבעצם כל משרד ממשלתי הוא אחראי על האתר שלו וזה צריך להיעשות בהסכמה.

גלעד שץ: כי יש הרבה מאוד רגישויות, יש טפסים ושירותים שזה לא מתאים בהם, כל מיני דברים שקשורים לנכויות ולפטירות ואנחנו גם לא רוצים שכל מיני ספקים חוזרים שממלאים הרבה מאוד פעמים את השירותים, זה יקפוץ להם שוב ושוב.

גלעד שץ: אז בעצם הבנו שאנחנו צריכים ללכת למתווה של לדבר עם כל משרד ומשרד ולהבין מה הטפסים והשירותים הרלוונטיים.

גלעד שץ: אז בדיון הקודם היינו בדיוק בשלב הזה, שהבנו איזה שירותים, קיבלנו רשימות מדויקות מממשל זמין, איזה שירותים ממשלתיים קיימים לאיזה משרדי ממשלה.

גלעד שץ: והיינו בשלב שהיינו ממש במשא ומתן מול כל משרד ומשרד, על איזה טפסים ואיזה שירותים זה רלוונטי לשים בהם את ההפניה.

גלעד שץ: אני מזכיר שבהצעת החוק דובר על כחמישה טפסים.

גלעד שץ: אחרי העבודה שעשינו מול כל המשרדים שיש להם שירותים משמעותיים שמגיעים בקצה, בסוף לאזרח, הגענו להחלטת ממשלה שיש בה 242 טפסים ושירותים ממשלתיים שהמשרדים בעצם הסכימו שזה ייכנס לתוך ההחלטה, שתהיה בהם הפניה, ב-14 משרדי ממשלה ועוד שני יחידות סמך שזה גם בביטוח הלאומי.

גלעד שץ: למרות הוא לא משרד ממשלתי, הוא הסכים להיכנס לתוך ההחלטה.

גלעד שץ: אז יש לנו בעצם החלטה עם 242 שירותים ממשלתיים שעברה בממשלה פה אחד וכמובן שבכל משרד ממשלתי זה עבר גם את הדרגים המקצועיים שאחראים על הטפסים עצמם, גם את הייעוץ המשפטי וגם בסופו של דבר את לשכת השר.

גלעד שץ: אז זאת עבודת המטה שאנחנו עשינו מאז שהיה הדיון הקודם.

מירב בן ארי: אוקיי, אני רושמת לי את זה גם.

גלעד שץ: כמובן שהדברים נשלחו גם לוועדה ומירב גם אלייך למייל.

מירב בן ארי: 242 טפסים, כן?

גלעד שץ: טפסים ושירותים ממשלתיים, כי חלק מהשירותים הם לא טפסים, אלא שירותי תשלום.

גלעד שץ: לצורך העניין אם נניח את מוציאה דרכון אז זה לא טופס, אלא שירות תשלום על אגרה של הדרכון.

גלעד שץ: אז 242 אנחנו בכוונה מדגישים שזה לא רק טפסים, זה טפסים ושירותים ממשלתיים.

מירב בן ארי: כן.

גלעד שץ: עכשיו, כל הדברים האלה עברו ואנחנו עכשיו בעצם נמצאים בשלב של עבודה - -

מירב בן ארי: של יישום?

גלעד שץ: השלבים האחרונים לפני יישום, שזה בעצם קביעת כללים ונוסח וכאן אני אעביר את המקל למאיר שמרכז את זה יחד איתי והוא יסביר אולי מה עשינו מאז.

מירב בן ארי: כן אם אפשר.

עידית סילמן: אוקיי.

עידית סילמן: שאלה לי אליך, דיברו איתנו על זה שיש איזשהו טופס מקוון שהולך להיכנס עכשיו.

מירב בן ארי: כן הינה, זה מה שהוא אומר, זה מאיר שעושה.

מאיר ברודר: אז בוקר טוב ואולי - -

עידית סילמן: ממונה חטיבת טכנולוגיות, צריך לומר.

מאיר ברודר: לשכה משפטית.

מאיר ברודר: זה ה-title אבל בגדול יועץ משפטי של המרכז הלאומי להשתלות במסגרת העבודה שלי בלשכה המשפטית.

מאיר ברודר: אבל לפני שאני אומר את הדברים אני כן רוצה להודות ולשבח גם את הכנסת וגם את חברת הכנסת מירב בן ארי, וגם את השר טרופר ואת גלעד, על עצם קידום הנושא והעשייה הזאת.

מאיר ברודר: אני מוכרח לומר שזה לא, מבחינת העבודה של השר טרופר, זה לא מובן מאליו ששר שזה לא התחום הנושא שלו של המשרד, מקדם נושא של משרד אחר, זה מגיע כמובן מתוך הנגיעה האישית של השר טרופר, בעצם המעשה הנאצל שלו של התרומה, של תרומת האיברים שלו וזה לא נעצר שם והוא ממשיך את הדברים.

מאיר ברודר: אני גם אולי אגיד משהו בנימה אישית, אני כבר 20 שנה יועץ משפטי של המרכז הלאומי להשתלות, הייתי אחראי על חקיקת חוק השתלות איברים, חשבתי שאני מכיר הכל.

מאיר ברודר: אמא שלי בשבועיים האחרונים עברה השתלת כליה והייתי איתה שבועיים וחצי בבית החולים, ראיתי את החולים ולראות מה זה עושה, רואה את החולים לפני הניתוח ויום או יומיים אחרי הניתוח, מה זה עושה להם.

מאיר ברודר: אז אנחנו ככנסת, כממשלה, צריכים לעשות הכל, להביא כמה שיותר תרומות וכמה שיותר הצלחת חיים.

מאיר ברודר: אז אני מודה לך חברת הכנסת מירב בן ארי ואני מודה לשר טרופר באמת על כל העשייה החשובה הזאת לקידום תרומות איברים.

מאיר ברודר: באמת אחרי החלטת הממשלה אנחנו פעלנו להביא ליישום וקביעת הכללים שנקבעו בהחלטת הממשלה מול כל המשרדים ומול אגף התקשוב.

מאיר ברודר: זאת אומרת, קבענו כללים שנוגעים באיזה שלב בפנייה המקוונת יוצג טופס ההסכמה.

מאיר ברודר: אנחנו בשלבים סופיים של קביעת הנוסח שיוצג לפונה תוך ייעוץ עם אגף התקשוב, עם מומחים בתחום, כדי שאנחנו באמת נייצר נוסח שיגרום לאנשים להניע את עצמם לחתום.

מאיר ברודר: אז אנחנו בשלבים סופיים של קביעת הנוסח.

מאיר ברודר: מעבר לזה, יש את ההיבט של הגנת ההזדהות.

מאיר ברודר: אנחנו בשיח עם אגף הסייבר, עם יחידת ההזדהות הביומטרית וגם פה אנחנו ממש בשלבים סופיים של קביעת מנגנון שמצד אחד יבטיח את ההזדהות הבטוחה ומצד שני שזה לא יהיה הליך מסורבל שיגרום לכך שאנשים לא יחתמו.

מאיר ברודר: בשורה התחתונה, נעשתה פה עבודה ענקית, גם בגיוס המשרדים, גם בטפסים וגם בשיתוף הפעולה שלנו מול אגף התקשוב, מול אגף הסייבר ואני מרגיש שאנחנו ממש ממש ב-Fine Tuning האחרונים, בשלבים הסופיים.

מירב בן ארי: של הנוסח עצמו?

מירב בן ארי: שגם מאפשר את ההזדהות הבטוחה וגם לא יהיה מסורבל?

מאיר ברודר: נכון, נכון.

מירב בן ארי: אוקיי ותגיד, בגלל שאני תיכף צריכה ללכת אבל רפאל היועץ שלי פה אז הוא נשאר, כמה זמן נראה לך?

גלעד שץ: אני מאמין שתוך מספר שבועות, יעלו כבר בטפסים הראשונים.

מירב בן ארי: יעלו?

מירב בן ארי: יעלו הטפסים?

גלעד שץ: יעלו כבר ההפניות בטפסים ובשירותים הראשונים.

גלעד שץ: אנחנו גם דיברנו על זה שאנחנו נעשה את זה באיזושהי הדרגה ולא נפיל ישר על כל ה-242 כדי לראות שהדברים עובדים, כדי לראות שזה רץ חלק, אבל ממשל זמין מאוד איתנו, מאוד משתפים פעולה וברגע שאנחנו נסגור את הדברים שמאיר אמר, וזה ממש אמור לקרות בשבועות הקרובים, הם מוכנים להעלאה מאוד מהירה.

תמר אשכנזי: יש לי שני דברים בעצם, גם לחזק את זה שחייבים טיפה פיילוט לראות איך זה עובד.

תמר אשכנזי: ובדגש שאת אמרת לגבי לא להכביד, אחת הבעיות הגדולות שאם אני רוצה - -

עידית סילמן: רק שם מלא לפרוטוקול כי לא כולם מכירים.

תמר אשכנזי: תמר אשכנזי, מנהלת המרכז הלאומי להשתלות ממשרד הבריאות.

תמר אשכנזי: אם בן אדם רוצה למלא דרכון, הוא צריך להזדהות, לעבור שרשרת הזדהות ואחרי זה לחתום על אדי בסוף כשהוא כבר עייף מהכל, לעשות עוד פעם את כל שרשרת ההזדהות.

תמר אשכנזי: אז פה חלק מהעבודה היא איך לייצר קיצורים או דברים, כי רק מיליון איש מסתבר הם כבר, איך זה נקרא?

תמר אשכנזי: מזוהים אוטומטית?

גלעד שץ: נמצאים במערכת ההזדהות הממשלתית.

תמר אשכנזי: כן.

מירב בן ארי: כמוני שאני נגיד ב-gov.il לצורך העניין, כבר הפרטים שלי שם.

תמר אשכנזי: אז רק מיליון, כל האחרים, וזה חלק מהחששות שלנו וגם אם בחו"ל המודל הוא שבאמצע הטפסים מציעים ופה אנחנו אמרנו רק בסוף, כדי לא לעצבן ולכן הפיילוט, לראות שלא מתעייפים בסוף.

תמר אשכנזי: כי את אומרת, מה עושים את כל הדברים בשביל שלא יעבוד?

תמר אשכנזי: אז לכן זה הפיילוט ואני חושבת שאז נצטרך לראות אחרי הפיילוט, להגדיר תקופה ולחזור לראות אם זה עובד ואם לא, לראות איזה באמת שינויים - -

מאיר ברודר: לבדוק שהנוסח שאנחנו פונים הוא הנכון, הוא מניע לפעולה, הוא לא מעצבן.

מאיר ברודר: זאת אומרת, נצטרך באמת אחרי כמה חודשים לחוש.

מירב בן ארי: ואתה תוכל להביא את זה לכאן שנראה?

מאיר ברודר: כן.

תמר אשכנזי: וגם בשפות, דיברנו על זה שאנחנו נעשה את זה בכמה שפות.

גלעד שץ: יש כל מיני פרטים שהם פרטים שבסופו של דבר אנחנו מבינים שהם פרטים חשובים.

גלעד שץ: יחד עם ממשל זמין - -

מירב בן ארי: באיזה שפות אגב?

גלעד שץ: אז הרעיון זה שהנוסח העיקרי יהיה בעברית.

גלעד שץ: דיברנו על זה שגן מההפניה תהיה הפניה לכל מיני שפות, אבל אנשים שכבר ממלאים לצורך העניין, נכנסים למלא טופס ממשלתי כבר בערבית לצורך העניין, הם יקבלו את ההפניה עצמה הראשונית כבר בערבית.

מירב בן ארי: יש גם אמהרית ורוסית ואנגלית?

גלעד שץ: אז יהיה לנו שם כנראה לינק שבו יהיה גם בכל השפות האחרות.

גלעד שץ: צריך להגיד, זה בדיוק סוג הדברים שאנחנו סוגרים בימים האלה.

מירב בן ארי: ומי כותב את הטופס?

גלעד שץ: אז הנוסח התחיל משילוב של הצעה ראשונית של המרכז הלאומי להשתלות יחד עם ממשל זמין, עשינו ישיבה, דיברנו על העקרונות, היו שם אנשי מקצוע מרשות - -

מאיר ברודר: מומחי תוכן.

גלעד שץ: והם לקחו את הנוסח הראשוני הזה וחזרו אלינו עם שתי הצעות, משתי ההצעות בחרנו את הנוסח שנראה לנו מתאים יותר והיום אנחנו בחידודים אחרונים עליו.

מירב בן ארי: אני אגיד לך, בגלל שהוועדות מסיימות ב-9 למרץ את המושב הזה, כאילו יהיו גם כמובן אילוצים בפגרה אבל בפגרה אין הצבעות על חקיקה בדיונים.

מירב בן ארי: אז השאלה אם נראה לכם שמבחינת לוח זמנים תוכלו להראות את הפיילוט עד ה-8-9 למרץ?

גלעד שץ: אני רוצה להראות יותר, זאת אומרת מה זה פיילוט?

גלעד שץ: אני רוצה להראות ממש דברים שנכנסו כבר ועלו לשירותים הראשונים.

גלעד שץ: אני לא יודע אם עד ה-8 למרץ יהיה לנו את זה.

גלעד שץ: כשאני מתחייב לזמנים - -

מירב בן ארי: גברתי יושבת הראש, את מתכוונת לעשות דיונים בפגרה של הוועדה?

עידית סילמן: בעיקרון כן, אבל אנחנו עדיין לא יודעים מתי.

עידית סילמן: זה הכל תלוי בחקיקות, מה נסיים ומה לא, נקבל אישורים.

עידית סילמן: השאלה כמה זמן והאם אתם יכולים להיות מוכנים לפני היציאה לפגרה?

גלעד שץ: אני חושב שבכל מקרה אם אנחנו רוצים גם קצת מסקנות ראשוניות מההעלאה אז זה לא מספיק שאנחנו נעלה ונבוא לפה ונראה לכם שיש נוסח, אלא שנבוא כבר עם קצת נתונים על איך הדברים עובדים, בשביל זה צריך קצת זמן.

גלעד שץ: המחשבה היא שאם רוצים שאנחנו נגיע וגם נראה איך הדברים רצים ובכמה טפסים זה עלה והאם זה עובד והאם הייתה עלייה מסוימת, אז צריך לתת לדברים קצת לרוץ.

מירב בן ארי: לא, אבל לפני הלתת לדברים לרוץ, אנחנו רוצים לראות מה הולך להיות.

תמר אשכנזי: אפשר לפני מרץ לדעתי להעלות לאוויר ואחרי חודשיים לעשות איזשהו ניתוח, או שלושה חודשים.

מירב בן ארי: בדיוק, אבל אם אנחנו כוועדה, אתה אומר לי עכשיו מירב, את החוק רגע תשאירי בצד, אני יכולה להבין את זה, אבל אני לא רוצה להיחשף לזה כמו כל אדם מן הציבור.

מירב בן ארי: אני רוצה שתביא לפה את הנוסח, אני רוצה שתביא לפה לאיזה משרדים אתה עושה פיילוט ואנחנו נמשיך לעקוב.

מירב בן ארי: אחרי חודשיים או שלושה תבואו ותגידו כמה עשינו.

מירב בן ארי: אבל אני רוצה לראות, אני אומרת לך שבכנסת ה-20 רציתי להביא טפסים לחד הוריות, הינה שי סומך יושב לידך ויודע.

מירב בן ארי: עשינו טפסים לחד הוריות שמ-13 עמודים הורדנו לשני עמודים.

מירב בן ארי: אבל הם הביאו לפה לראות וראיתי כמה זה נגיש וכמה שזה - -

גלעד שץ: אז אנחנו יכולים - -

עידית סילמן: אוקיי, בואו נתקדם.

מירב בן ארי: אנחנו לא עוד אדם מן היישוב, יש כאן חקיקה שמוקפאת, יש כאן ועדת בריאות, אני רוצה להיחשף לאירוע.

עידית סילמן: מירב, בואי נשמע גם את יערה וגם תשובות משי.

עידית סילמן: יערה בזום?

עידית סילמן: אז בואו נעלה אותה.

שחר תיק: בוקר טוב, שומעים אותי?

עידית סילמן: כן.

שחר תיק: מעולה אוקיי, אז אני היועצת המשפטית של רשות התקשוב הממשלתי.

שחר תיק: אז אני אספתי באמת ככה קצת נתונים מהחברים אצלנו בממשל זמין.

שחר תיק: בעיקרון לקראת עוד שבועיים הולכת להעלות גרסה חדשה של שירות התשלומים ובעצם במהלך מרץ, יכול להיות כבר עד ה-8 למרץ יעלו למעשה כ-50 שירותי התשלום שקבועים בהחלטת הממשלה.

עידית סילמן: רגע, שנייה יערה.

עידית סילמן: כן בבקשה, סליחה.

שחר תיק: אז אני אומרת שהפעימה הראשונה של חבילת השירותים שיעלו אלה שירותי תשלום והם עתידים להעלות בעצם במהלך חודש מרץ.

שחר תיק: כמו שאמרתי, בסוף פברואר תעלה גרסה חדשה של שירות התשלומים שמרכז בעצם את כל התשלומים הממשלתיים ושם אנחנו נכניס בערך כ-50 שירתים תשלום שמופיעים בהחלטת הממשלה.

שחר תיק: למעשה תוך בערך שלושה חודשים אנחנו יכולים להעלות גם כן את יתר השירותים שמופיעים בהחלטת הממשלה.

שחר תיק: מה שכן, אנחנו תוך כדי כמובן נרצה ללמוד את הפידבק שנקבל מהשטח.

שחר תיק: זאת אומרת, אנחנו נפעיל גם איזושהי אנליטיקה, איזשהו ניתור, יכול להיות שגם כן בצד של החברים בכרטיס אדי שבודקים מאיפה אנשים הגיעו אליהם כדי להצטרף למאגר.

שחר תיק: אז אנחנו נוכל גם כן באמת להתרשם עד כמה זה גם אפקטיבי.

שחר תיק: מעבר לזה, זאת כרגע המשימה הראשונה ובעתיד תוך כדי תנועה, על פי הנתונים אנחנו נלמד איך לטייב את זה.

שחר תיק: זאת אומרת, האם המיקומים הם נכונים.

שחר תיק: אני כבר אגיד שבישרותי התשלום יש שירותים שהם מאוד מאוד משמעותיים מבחינת היקף משתמשים.

שחר תיק: זאת אומרת, מאות אלפי משתמשים בחודש, שירותים כמו תשלום רישיון רכב, נסח טאבו, שירותים של רישיון נהיגה.

שחר תיק: זה כרגע ואם יש לכם שאלות נוספות אז.

עידית סילמן: בסדר.

עידית סילמן: שי, יש לך עוד איזה משהו לשפוך לנו אור פה על הדברים?

שי סומך: לא הרבה.

שי סומך: קודם כל, באמת התהליך שהיה עד עכשיו הוא באמת מרשים, אני מכיר עבודה ממשלתית וזאת באמת עבודה ממשלתית מאוד מהירה.

עידית סילמן: התקדמו.

שי סומך: ממש, כן.

שי סומך: עכשיו, לגבי דיון מערב, כמובן שזה לשיקול דעתכם, אתם קובעים את מועד הדיונים.

שי סומך: אפשר להציע שגלעד ואבנר יעדכנו גם את הוועדה ואת חברת הכנסת בן ארי על כל התקדמות ואתם אולי לקראת מרץ תשקלו אם באמת - -

עידית סילמן: נכון.

עידית סילמן: אני תוהה האם יש אפשרות שבאמת תביאו איזשהו פיילוט, איזשהו משהו להראות לנו ככה בשבוע האחרון לפני היציאה לפגרה שנוכל להסתכל על זה ובמידת הצורך נעשה דיון על זה באמת גם בפגרה, משהו שהוא קצר ועדכוני מכם, כי בכל אופן.

גלעד שץ: אני חושב שהשלב הנכון שבו הוועדה תוכל לראות משהו שהוא גם אמיתי ומשמעותי, ולא סתם לחזור לפה רק עם המלל של הנוסח, הוא בדיוק השלב שיערה דיברה עליו, השלב שאחרי שנעלה בשירותי התשלום הראשונים.

עידית סילמן: מתי זה אמור להיות.

גלעד שץ: זה יהיה במהלך מרץ.

עידית סילמן: כן, אבל אין לנו מושג מתי במרץ.

גלעד שץ: ואז לדעתי שווה לתת להם ממש כמה שבועות.

גלעד שץ: אני חושב שמתישהו במהלך מרץ נעדכן אתכם אם כבר עלינו.

עידית סילמן: אז בואו נקבע שב-15 למרץ אנחנו עושים איזשהו עדכון מכם של מה עלה, מה לא, איזה שירותי תשלום, איפה עומד הפיילוט וכדומה.

עידית סילמן: ואם אתם יכולים גם להעביר לנו בכתב על כל התקדמות לפני כן, כדי שנוכל לפרסם את זה גם מבחינת הוועדה וגם מבחינת חברת הכנסת, שנוכל לעדכן וגם זה באמת הישג מרשים, אז גם לומר את זה.

עידית סילמן: אתה בעצמך אמרת שאתה רואה כמה אנשים נזקקים לזה באמת ותמר, את מכירה את זה כי אתם רואים את זה יום-יום וזה באמת חשוב.

עידית סילמן: האם יש לכם רעיון נוסף שבו אנחנו כמחוקקים או בשיתוף פעולה איתכם יכולים לנסות לקדם בנושא הזה?

עידית סילמן: או לנסות לסייע?

גלעד שץ: זה שאלה יותר לאנשי המשפטים נראה לי.

שי סומך: קודם כל אני חושב שישיבות מעקב עוזרות.

שי סומך: ואני חושב שלעקוב אחרי הנושא זה בהחלט יעזור לנו לעשות את הדברים מהר יותר.

מאיר ברודר: אני חושב שאחרי שנתחיל עם משרדי הממשלה ונראה שהדברים עובדים, נראה שהציבור שבעצם פונה לרשות מקבל את הפניה הזאת ומשתף פעולה, יהיה מקום אחרי לחשוב איך מרחיבים את זה גם לגופים נוספים, גם לגופים שהם לא בממשלה.

מאיר ברודר: אבל באמת צריך - -

עידית סילמן: איך אפשר להשתמש בקופות החולים בעצם?

תמר אשכנזי: אז זהו, אני רוצה רגע - -

עידית סילמן: כי בסוף כולם מבוטחים בשירותי בריאות וגם נאמר לנו כאן

עידית סילמן: על ידי קופות החולים ששלחו לנו אז גם את הדברים שלהם.

מאיר ברודר: אז אני אומר, זה באמת גוף - -

עידית סילמן: הם מוציאים מסרונים, הם עושים פושים וכל מיני כאלה אבל יכול להיות שדווקא - -

תמר אשכנזי: אני רוצה רגע להתייחס.

תמר אשכנזי: מעבר לחתימה, החתימה היא לאלה שהמטרה למי שרצה לחתום ולא היה לו נגיש, זה חלק, חלק שזה יעבור לשיח ונורמטיבי ובכל מקום יהפוך יותר לנורמה ויותר אנשים מהסיבה הזאת.

תמר אשכנזי: עיין יש לנו אוכלוסיות ומגזרים שלא מבינים מה זה, שלא מבינים את המשמעות.

תמר אשכנזי: אם את שאלת מה עוד אפשר לעשות, אנחנו יכולים לעשות במקומות האלה עוד.

תמר אשכנזי: אני ישבתי עם מנכ"לית קופות החולים החדשה עכשיו רות שתיתן לנו תוכנית שיווק חדשה, מה הם יכולים לעשות כקופה גדולה שיש בה גם הכי הרבה השתלות.

תמר אשכנזי: ואנחנו כן נרצה אחר כך באוכלוסיות יותר מסורתיות, ולא משנה של איזה מוצא, שם יותר קשה לנו להגיע ולהבין בכלל את הצורך.

תמר אשכנזי: אם אפשר איזושהי עזרה, אנחנו צריכים גם לחשוב מה אפשר איתכם לעשות.

עידית סילמן: האמת שכן, אנחנו עושים דיונים חדשות לבקרים על הרבה נושאים פה בוועדת הבריאות ואנחנו יכולים להעלות את זה כי הקופות מגיעות, המנכ"לים הרבה פעמים איתנו בשיח וקשר.

עידית סילמן: אז אנחנו ננסה גם מבחינתנו לשים את זה על סדר היום שלנו בזירות אחרות שבהן אנחנו פועלים.

עידית סילמן: יש לנו עוד מעט דיון על התחרות בקופות החולים וכדומה, אז יכול להיות ששווה להכניס את זה שם ולבקש מהם איזשהו default.

עידית סילמן: בסדר גמור, היועצות המשפטיות יש לכן איזושהי הערה?

עידית סילמן: אוקיי, אז אנחנו קובעים שאנחנו נקבל פה איזשהו דיווח מכם, בסדר?

עידית סילמן: עד ה-15 למרץ.

עידית סילמן: אם אנחנו נרצה לעשות איזשהו עדכון לפני כן באחת מהוועדות, יכול להיות שאנחנו לא נרצה להטריח אתכם או שתטרחו במיוחד.

עידית סילמן: אולי נעשה את זה בעדכון זומי ואז תוכלו להעלות בזום ולעדכן אותנו, באמת לטובת חברת הכנסת וכולם.

עידית סילמן: מצד אחד יכול להיות עדכון, מצד שני באמת לא נצטרך להטריח אתכם עד עיר הקודש בשעה מוקדמת בבוקר.

עידית סילמן: אבל זה חשוב לנו, אני חושבת שזה חשוב גם לעם ישראל ואנחנו רואים באמת את המשמעות של זה, בטח ועדת הבריאות שמסיירת בכל כך הרבה בתי חולים וגם נמצאת בצמתים הפחות שמחים של אנשים, מבינים כמה זה קריטי.

עידית סילמן: אנחנו גם נוציא בקשה מאתנו כרגע לזום עם מנכ"ליות ומנהלי קופות החולים השונות, לחשוב ביחד איך אנחנו מסייעים לכם לקדם.

עידית סילמן: שם בעצם כולם נמצאים, כולם מבוטחים, אז עם ישראל נמצא שם.

עידית סילמן: בסדר גמור, וברגע שיש לכם איזשהו עדכון מיוחד, נשמח גם לקבל.

עידית סילמן: אז אני מודה לכם על העדכון הזה ואני נועלת את הישיבה.